No 216/2008, когато изискванията не са изпълнени;
 (6)
 по отношение на доставчици на услуги, подаващи декларации — да осигурява на компетентния орган доказателства, за да предприеме той коригиращи действия, ако е целесъобразно, които могат да включват действия за правоприлагане, включително в съответствие с националното законодателство, когато е уместно.
 ATM/ANS.AR.C.010 Надзор
 а)
 Компетентният орган или квалифицираните органи, действащи от негово име, извършва(т) одити в съответствие с член 5.
 б)
 Одитите, посочени в буква а), трябва:
 (1)
 да осигуряват на компетентния орган доказателства за спазването на приложимите изисквания и на мерките за изпълнение;
 (2)
 да са независими от дейностите по вътрешни одити, предприемани от доставчика на услуги;
 (3)
 да обхващат цялостните мерки за изпълнение или елементи от тях, както и процеси или услуги;
 (4)
 да определят дали:
 (i)
 мерките за изпълнение са в съответствие с приложимите изисквания;
 (ii)
 предприетите действия са в съответствие с мерките за изпълнение и приложимите изисквания;
 (iii)
 резултатите от предприетите действия съвпадат с резултатите, очаквани от мерките за изпълнение.
 в)
 Компетентният орган следи въз основа на доказателствата, с които разполага, за непрекъснатото спазване на приложимите изисквания на настоящия регламент от доставчиците на услуги под негов надзор.
 ATM/ANS.AR.C.015 Програма за надзор
 а)
 Компетентният орган въвежда и актуализира ежегодно програма за надзор, като взема предвид спецификата на доставчиците на услуги, сложността на техните дейности и резултатите от предишни дейности по сертифициране и/или надзор, като тя се основава на оценката на свързаните рискове. Тя включва одити, които:
 (1)
 обхващат всички области, в които могат да възникнат проблеми за безопасността, като се набляга върху тези области, в които вече са открити такива проблеми;
 (2)
 обхващат всички доставчици на услуги, които са под надзора на компетентния орган;
 (3)
 обхващат средствата, прилагани от доставчика на услуги, за да се осигури компетентността на персонала;
 (4)
 гарантират, че одитите се провеждат по начин, съобразен с нивото на риск, породен от операциите и услугите на доставчика на услуги; както и
 (5)
 гарантират, че за доставчиците на услуги под надзора на компетентния орган се прилага цикъл на планиране на надзора не по-дълъг от 24 месеца.
 Цикълът на планиране на надзора може да бъде съкратен, ако съществуват доказателства за понижаване на равнището на безопасност на доставчика на услуги.
 За доставчик на услуги, сертифициран от компетентния орган, цикълът на планиране на надзора може да бъде удължен до максимум 36 месеца, ако компетентният орган е установил, че през предходните 24 месеца:
 (i)
 доставчикът на услуги е доказал ефективност при разпознаването на заплахи за безопасността на въздухоплаването и управлението на свързаните рискове;
 (ii)
 доставчикът на услуги докаже постоянно спазване на изискванията за управление на промените съгласно точка ATM/ANS.OR.A.040 и точка ATM/ANS.OR.A.045;
 (iii)
 не са направени констатации от ниво 1;
 (iv)
 всички коригиращи действия са изпълнени в приетия или удължен от компетентния орган срок, определен в точка ATM/ANS.AR.C.050.
 Ако в допълнение към горепосоченото доставчикът на услуги е въвел ефективна система за непрекъснато докладване на компетентния орган относно равнището на безопасност и спазването на регулаторните разпоредби от доставчика на услугата, която е одобрена от компетентния орган, цикълът на планиране на надзора може да бъде